পাবনা-৩ এলাকাবাসীকে ঈদের শুভেচ্ছা-আলী আশরাফুল কবির | অনাবিল সংবাদ
শনিবার, আগস্ট ২৬, ২০১৭
অনাবিল সংবাদ
সত্যকে নিন সহজে
প্রচ্ছদ
জাতীয়
রাজনীতি
অর্থনীতি
সারাবাংলা
ঢাকা বিভাগ
চট্টগ্রাম বিভাগ
খুলনা বিভাগ
সিলেট বিভাগ
রাজশাহী বিভাগ
বরিশাল বিভাগ
রংপুর বিভাগ
ময়মনসিং বিভাগ
আন্তর্জাতিক
চলনবিলের সংবাদ
অন্যান্য
অনাবিল সাহিত্য
মুক্ত চিন্তা
ফিচার
তথ্যপ্রযুক্তি
বিনোদন
স্বাস্থ্য ও শিক্ষা
খেলা
পাবনা-৩ এলাকাবাসীকে ঈদের শুভেচ্ছা-আলী আশরাফুল কবির
প্রকাশকাল- ২১:৫৭,জুন ২৫, ২০১৭,বিবিধ, স্লাইডশো বিভাগে
অনাবিল প্রতিবেদক ঃ পাবনা-৩ এলাকায় বর্তমান সময়ের আলোচিত একটি নাম আলী আশরাফুল কবীর। বঙ্গবন্ধুর চেতনাকে বুকে লালন করে এ নেতা প্রতিনিয়ত আগামির পথে চলছেন। ঈদ-উল ফিতর উপলক্ষ্যে তিনি পাবনা- ৩ এলাকাবাসী সহ সকলকে শুভেচ্ছা জানিয়েছেন। পাশাপাশি নি¤েœাক্ত বার্তায় তিনি নিজের জীবনের বিভিন্ন দিক জনসমুক্ষে তুলে ধরেছেন।
মহান মুক্তিযুদ্ধের চেতনা ও সর্বকালের সর্বশ্রেষ্ঠ বাঙ্গালী জাতির জনক বঙ্গবন্ধু শেখ মুজিবুর রহমানের আদর্শে অনুপ্রাণিত হয়ে জননেত্রী শেখ হাসিনার স্বপ্ন ২০৪১ সালের মধ্যে উন্নত বাংলাদেশ গড়ার একজন কর্মী হিসেবে কাজ করার ব্রত নিয়ে বড়াল বিধৌত চলনবিল এলাকার পুঙ্গলী কেনাই পাথার অঞ্চলে জন্মগ্রহন করা জননেতা আলী আশরাফুল কবির চাটমোহর, ভাঙ্গুড়া ও ফরিদপুর উপজেলার সর্বস্তরের আপামর জনসাধারনকে পবিত্র ঈদ-উল ফিতরের প্রানঢালা লাল গোলাপের শুভেচ্ছা ও অভিনন্দন জানিয়েছেন ।
বহুমাত্রিক প্রতিভার অধিকারী হয়েও ছাত্রজীবন থেকেই মানুষের পাশে দাঁড়ানো, মানুষের জন্য কিছু করতে পারাকে জীবনের সুখ মনে করা শাহজালাল বিজ্ঞান ও প্রযুক্তি বিশ্ববিদ্যালয়ের একসময়ের তুখোড় এই ছাত্রনেতা ব্যাক্তিজীবনে অনেক বিদ্যা অর্জন করেও জীবনের সবচেয়ে সোনালী সময়ে অর্থ উপার্জন কিংবা ক্যারিয়ার উন্নয়ন নিয়ে ব্যস্ত না থেকে অবহেলিত পাবনা –তিন(৩) জনপদের সাধারন মানুষের মধ্যে বিলীন হয়ে গেছেন । বিল , পাথারের তৃণমূল তাকে এতটাই আকর্ষন করে যে গ্রামের পর গ্রাম , মাঠের পর মাঠ ঘুরে বেড়িয়েছেনে নিরন্তর । প্রথমেই তার জন্মস্থান পুঙ্গলী ইউনিয়নের আওয়ামীলীগের আহবায়কের দায়িত্ব নিয়ে প্রতিটি ওয়ার্ডে বিপুল মানুষের সমাগম ঘটিয়ে ইউনিয়ন আওয়ামীলীগের একটি সফল সম্মেলন করেন । পরবর্তীতে ফরিদপুর উপজেলার তৃণমূলের কাউন্সিলরদের ভোটে উপজেলা আওয়ামীলীগের সাধারন সম্পাদক নির্বাচিত হন । তরুন এই জননেতা তার উপজেলাতে এতোটাই জনপ্রিয় যে সাধারন মানুষ তাকে আগামী দিনে পাবনা তিন এলাকার সংসদ সদস্য হিসেবে ভাবেন । তার এই জনপ্রিয়তার ছোঁয়া নির্বাচনী এলাকার অন্য দুইটি উপজেলা চাটমোহর ও ভাঙ্গুড়াতেও রয়েছে । বর্তমান মূল রাজনৈতিক নেতৃত্বের রেষারেষি, গ্রুপিং ও ক্রোন্দল সাধারন তৃনমূলের কর্মী ভালো চোখে দেখেনা । আলী আশরাফুল কবির যেভাবে সকল পর্যায়ের যেকোন নির্বাচনে দলীয় প্রার্থীর পক্ষে অবস্থান গ্রহন করে এবং ভোটের জন্য গনসংযোগ করেন তাতে করে তিনি এখন এই অত্র জনপদে আওয়ামীলীগের সংগঠনকে একটি প্লাটফর্মে ঐক্যবদ্ধ করে প্রতিদ্বন্দ্বিমূলক আগামী একাদশ জাতীয় সংসদ নির্বাচনে প্রার্থী হলে নির্বাচন যুদ্ধে সফল হতে পারবেন বলে চাটমোহর, ভাঙ্গুড়া ও ফরিদপুরের আপামর জনসাধারন বিশ্বাস করেন।
শিক্ষা জীবন : জননেতা আলী আশরাফুল কবির ১৯৯৪ সালে পুঙ্গলী মডেল উচ্চ বিদ্যালয় থেকে কৃতিত্বের সহিত ৮২১ মার্কস পেয়ে ফরিদপুর উপজেলার মধ্যে তৃতীয় স্থান দখল করে এস এস সি এবং ১৯৯৬ সালে সরকারী এডওয়ার্ড কলেজ থেকে বিজ্ঞান বিভাগ থেকে কৃতিত্বের সাথে এইচ এস সি পাশ করে ১৯৯৭ সালে স্বাধীনতার পরবর্তী বাংলাদেশের শ্রেষ্ঠ বিজ্ঞান গবেষণা বিদ্যাপিঠ শাহজালাল বিজ্ঞান ও প্রযুক্তি বিশ্ববিদ্যালয়ে রাজনীতি অধ্যয়ন ও লোক প্রশাসন বিভাগে ভর্তি হন । সেখান থেকে প্রথম শ্রেণী সমমানের অধিক মার্কস পেয়ে অনার্স ও মাস্টার্স সম্পন্ন করার পর তিনি ঢাকা বিশ্ববিদ্যালয়ের জাপান স্টাডি সেন্টার থেকে জাপানিজ স্টাডিজ বিষয়ে ২০০৯ সালে কৃতিত্বের সাথে মাস্টার্স ডিগ্রি অর্জন করেন । রাজধানীর বঙ্গবন্ধু ল’ কলেজ(জাতীয় বিশ্ববিদ্যালয়) থেকে পরবর্তীতে ২০১১ সালে এলএলবি ডিগ্রি অর্জন করেন । ২০১৬ ইং সালে তিনি বেসরকারী নর্থসাউথ বিশ্ববিদ্যালয় থেকে সম্পদ ও পরিবেশ ব্যবস্থাপনার উপরে প্রথম শ্রেণী সমমানের অধিক মার্কস পেয়ে তিনি শিক্ষাজীবনে তৃতীয় মাস্টার্স ডিগ্রি অর্জন করেন ।
ছাত্র রাজনীতি: ১৯৯৩ সালে দশম শ্রেণীতে পড়ার সময় ছাত্রলীগের আদর্শে উদ্বুদ্ধ হয়ে তরুণ জননেতা আলী আশরাফুল কবির ছাত্র রাজনীতির সংস্পর্শে আসেন । ছাত্রজীবনে মূলত এডওয়ার্ড বিশ্ববিদ্যালয় কলেজ থেকে এইচএসসি পাশ করার পর সক্রিয় রাজনীতিতে প্রবেশ করেন। ১৯৯৭ সালে শাহজাহাল বিজ্ঞান ও প্রযুক্তি বিশ্ববিদ্যালয়ে ভর্তি হয়ে আলী আশরাফুল কবির ভাবতেন বঙ্গবন্ধুর একজন সৈনিক হিসেবে রাজনীতিতে সক্রিয় থেকে মুক্তিযুদ্ধের চেতনা বাস্তবায়নের জন্য নিজেকে বিলিয়ে দিবেন। ১৯৯৮ সালে বিশ্ববিদ্যালয় ছাত্রলীগের বার্ষিক সম্মেলনে ছাত্রলীগ কর্মী আলী আশরাফুল কবিরের শ্রম ও মেধাভিত্তিক ছাত্র রাজনীতির প্রয়াস দেখে তাকে প্রথম সেমিস্টারেই বিশ্ববিদ্যালয় শাখার সহ সম্পাদক হিসেবে মনোনীত করা হয়। ২০০১ সালে বাংলাদেশের প্রতিটি বিশ্ববিদ্যালয়ে ছাত্রদল ও ছাত্রশিবির যে অত্যাচার নির্যাতন চালিয়েছিল তা কোন স্বাধীন দেশের বিশ্ববিদ্যালয়ে ঘটতে পারে না। ছাত্রনেতা আলী আশরাফুল কবির সে সময় একাধিকবার ছাত্রশিবীর ও ছাত্রদলের হাতে আহত হন। ছাত্রনেতা আলী আশরাফুল কবিরের নেতৃত্বে একটি সফল আন্দোলন গড়ে ওঠে। উনার নেতৃত্বে ২০০১ সালের ১৪ অক্টোবর একটি বিক্ষোভ মিছিল ক্যাম্পাসে প্রবেশ করলে ছাত্রদলের সন্ত্রাসীরা পুলিশের সামনে ছাত্রলীগের মিছিলে গুলি বর্ষণ করে। পরবর্তীতে আন্দোলনের মাধ্যমে ক্যাম্পাসে সহ অবস্থান নিশ্চিত করা হয়। ২০০৩ সালের ২ ফেব্রুয়ারী বিশ্ববিদ্যালয় শাখা ছাত্রলীগের দ্বি-বার্ষিক সম্মেলনের মাধ্যমে ছাত্রলীগের নেতা কর্মীদের প্রত্যক্ষ সমর্থনে ছাত্রনেতা আলী আশরাফুল কবিরকে বাংলাদেশ ছাত্রলীগ, শাহজালাল বিজ্ঞান ও প্রযুক্তি বিশ্ববিদ্যালয় শাখার সভাপতি হিসেবে নির্বাচিত করা হয়। ২০০৩ সালের ৩০মার্চ ছাত্রলীগের মিছিল থেকে উনাকে শাকসু ভবনে আলোচনার কথা বলে ছাত্রদল পূর্ব পরিকল্পিত ভাবে অস্ত্র-সস্ত্রে সজ্জিত হয়ে হামলা করে ছাত্রলীগ সভাপতি আলী আশরাফুল কবিরকে নির্মমভাবে আহত করে। ছাত্রলীগের পক্ষ থেকে বিশ্ববিদ্যালয়ে ছাত্র ধর্মঘটের ডাক দেয়া হয়। পরবর্তীতে ক্যাম্পাসে সুষ্ঠু সহ-অবস্থান নিশ্চিত করার স্বার্থে ছাত্রলীগ আন্দোলন থেকে স্থগিত ঘোষনা করে ।
২০০৩ সালের ১৮ ডিসেম্বর সিলেট সদর আসনের এমপি তৎকালীন সরকারের অর্থমন্ত্রী এম সাইফুর রহমান বঙ্গবন্ধুর নামে প্রস্তাবিত ছাত্র হলের নাম জিয়াউর রহমানের নামে উদ্বোধন করার জন্য বিশ্ববিদ্যালয় আগমন করলে তার এই প্রচেষ্টা আলী আশরাফুল কবিরের নেতৃত্বে প্রতিহত করা হয়। ২০০৪ সালের এপ্রিলে ছাত্রদল নেতা মির্জা মাহবুবুল হক সাদী বিশ্ববিদ্যালয়ের একজন সাধারণ ছাত্রী ধর্ষন করলে আলী আশরাফুল কবিরের নেতৃত্বে একটি বিশাল ছাত্র-আন্দোলন গড়ে ওঠে। বিশ্ববিদ্যালয় প্রশাসন তাকে বহিঃস্কার করতে বাধ্য হয়। ২০০৪ সালের ২১ আগষ্ট সন্ত্রাস ও জঙ্গিদের বিরুদ্ধে সংগঠিত সমাবেশে তৎকালীন বিরোধী দলীয় জননেত্রী দেশরতœ শেখ হাসিনাকে হত্যার উদ্দেশে যুদ্ধক্ষেত্রে ব্যবহৃত আর্জেজ গ্রেনেড হামলা করলে আইভি রহমান সহ প্রায় ৫০ জন নিহত হয়। পাঁচ শতাধিক আওয়ামীলীগের নেতাকর্মী নির্মম ভাবে আহত হয়। ওর প্রতিবাদে ছাত্রনেতা আলী আশরাফুল কবির তৎক্ষনাৎ শাহ্জালাল বিশ্ববিদ্যালয়ে অনির্দিষ্টকালের ছাত্র ধর্মঘটের ডাক দেন। ২০০৫ সালের ১২ মে সংগঠিত একটি ছাত্র বিক্ষোভ প্রশাসনের নির্দেশে গুলিবর্ষণ করা হলে ছাত্রলীগ কর্মী শামিম নিহত হয়। ব্যপক বিক্ষোভ শুরু হয়। উপাচার্য অবরুদ্ধ করা হয়। সাধারণ ছাত্র-ছাত্রী ও বিশ্ববিদ্যালয়ের শিক্ষক কর্মচারী ব্যাপকভাবে আলী আশরাফুল কবীরের নেতৃত্বে ছাত্রলীগের আন্দোলনে অংশ গ্রহণ করেন। ১৪মে রাত ১০চায় উপচার্য অবরুদ্ধ অবস্থায় পদত্যাগে আধ্য হন। ২০০৬ সালের বাংলাদেশ ছাত্রলীগের কেন্দ্রীয় নির্বাহী সংসদের দ্বি-বার্ষিক সম্মেলনে আলী আশরাফুল কবির সভাপতি পদে প্রতিদ্বদ্বিতা করেন। বাংলাদেশের বিভিন্ন জেলা ও বিশ্ববিদ্যালয় থেকে আসা ছাত্রলীগের কাউন্সিলরদের মধ্যে ব্যাপক সাড়া ফেলে দেন।
বাংলাদেশ আওয়ামী লীগের গবেষণা কর্মী: শাহজালাল বিশ্ববিদ্যালয়ে অধ্যয়ন করার সময় হতেই (২০০৪ ইং হতে) বিরাট পান্ডিত্বের অধিকারী, আলী আশরাফুল কবিরের শিক্ষা ও রাজনৈতিক গুরু বাংলাদেশের প্রতিঃযশা অর্থণীতিবিদ, বাংলাদেশ সরকারের মাননীয় অর্থমন্ত্রী আবুল মাল আব্দুল মুহিত মহোদয়ের গবেষনা সহকারী হিসেবে বাংলাদেশ আওয়ামী লীগের অনেক গবেষনা, আন্তর্জাতিক সম্মেলন ও সেমিনারে ২০০৮ সাল পর্যন্ত গুরত্বপূণ অবদান রাখেন। ২০০৮ সালের মাঝামাঝিতে জনাব আবুল মাল আব্দুল মুহিতের নির্দেশে বর্তমান প্রধানমন্ত্রীর জনপ্রশাসন বিষয়ক উপদেষ্টা এইচটি ইমামের নেতৃত্বে বাংলাদেশ আওয়ামীলীগ কেন্দ্রীয় নির্বাচন পরিচালনা কার্যকরী কমিটিতে সর্বকনিষ্ঠ সদস্য হিসেবে নবম জাতীয় সংসদ নির্বাচনে গুরত্বপূর্ন ভূমিকা পালন করেন।
জন রাজনীতি: ২০০৮ সালের ২৮ ডিসেম্বর নবম জাতীয় সংসদ নির্বাচনে বাংলাদেশ আওয়ামীলীগ তিন চতুর্তাংশ আসনে জয়লাভ করার পর ২০০৮ সালের নবম জাতীয় সংসদ তথা ২৮ ডিসেম্বরের নির্বাচনে বাংলাদেশ আওয়ামীলীগ তিন চতুর্তাংশ ভূমিধস জয়লাভের পর জনাব আলী আশরাফুল কবির নিজের জন্মভূমি পাবনা-৩ এলাকার চাটমোহর, ভাঙ্গুড়া, ফরিদপুরের রাজনীতিতে অংশ গ্রহণ করার জন্য এলাকার মানুষের সাথে যোগাযোগ শুরু করেন। জনগণের রাজনীতিতে একজন কর্মী হিসেবে কার্যকরী ভূমিকা রাখার জন্য ফরিদপুর উপজেলার আওয়ামী লীগের সকল কার্যাবলী এবং অনুষ্ঠানে অংশগ্রহণ করতে শুরু করেন। ২০০৯ সালের জাতীয় শোকদিবসের অনুষ্ঠানে বিশাল শোকসভাতে তৎকালীন সাধারণ সম্পাদক জননেতা মোঃ খলিলুর রহমান সরকারের অনুরোধে প্রধান বক্তা হিসেবে বক্তব্য রাখেন এবং এলাকার সর্বস্তরের আওয়ামী লীগের তৃণমূলের নেতা-কর্মীদের দৃষ্টি আকর্ষণ করেন এবং একজন তরুন উদিয়মান আওয়ামীলীগের খাদেম হিসেবে নিজেকে পরিচিতি করে তোলেন।
পাবনা-৩ আসনের তিনটি উপজেলার বিভিন্ন ইউনিয়নের নেতা-কর্মীদের যে কোন সমস্যায় তিনি পাবনা, রাজশাহী ও ঢাকাতে ছুটে গিয়েছেন। দিনের পর দিন যারা জননেতা আলী আশরাফুল কবিরের সঙ্গে যোগাযোগ করেছেন তাদের যে কোন কাজকে সফল করার জন্য ছুটে বেড়িয়েছেন নিরন্তর। বাংলাদেশ প্রকৃত বন্ধু সাধারণ মানুষ এবং আওয়ামী লীগ গণসংগঠনের প্রাণ কর্মীদের সাথে শুধুমাত্র পরিচিত হওয়ার জন্য আলী আশরাফুল কবির নিজের ব্যক্তিগত জীবনে অত্যান্ত উচ্চ শিক্ষায় শিক্ষিত হয়েও চাকুরীর আশা ত্যাগ করে, ব্যবসার পিছনে না ছুটে শুধু তৃলমূলে আওয়ামীলীগের প্রাণ কর্মীদের সুখ দুঃখ ভাগাভাগি করে নেওয়ার জন্য ২০১০ সালের ২৮ জুলাই বাংলাদেশ আওয়ামীলীগ পুংগলী ইউনিয়ন শাখার যুগ্ম আহবায়ক হিসেবে দায়িত্ব পালন করার সুযোগ পান। আহবায়কের অনুপস্থিতিতে তিনি সকল দায়িত্ব নিজের কাঁধে নিয়ে ৯টি ওয়ার্ডে সুন্দরভাবে সম্মেলন সম্পন্ন করে ওয়ার্ড পর্যায়ে দীর্ঘদিনের পারিবারিক,সামাজিক ও ব্যাক্তিগত সমস্যা সমাধান করার চেষ্টা করেন। ২০১৩ সালের ২০ ফেব্রুয়ারী পুংগলী ইউনিয়ন আওয়ামীলীগের দীর্ঘদিনের প্রতিক্ষা এক সাহসী ত্রি-বার্ষিক সম্মেলনে প্রত্যক্ষ ভোটের মাধ্যমে নেতৃত্ব নির্বাচন করে কাউন্সিল অধিবেশন সমাপ্ত করেন। ২০১৩ সালের ২৭ এপ্রিল বাংলাদেশ আওয়ামীলীগ ফরিদপুর উপজেলা শাখার ত্রি-বার্ষিক সম্মেলনে তরুন উদীয়মান জননেতা আলী আশরাফুল কবির সাধারণ সম্পাদক হিসেবে প্রতিদ্বন্দিতা করে তৃণমূল কাউন্সিলরদের ১৬২ ভোটের মধ্যে ১০২ ভোট পেয়ে সাধারণ সম্পাদক নির্বাচিত হন।
২০০৯ সালে উপজেলা পরিষদ নির্বাচন, ২০১৪ ইং সনের জানুয়ারীতে ফরিদপুর উপজেলা পরিষদ নির্বাচন ৩০ ডিসেম্বর,২০১৫ ইং ফরিদপুর পৌরসভা নির্বাচন, ৩০শে মাচ, ২০১৬ ইং ইউনিয়ন পরিষদ নির্বাচনে বাংলাদেশ আওয়ামীলীগের পক্ষে গুরত্বপূর্ন অবদান রাখেন । উক্ত নির্বাচনসমূহে সংগঠনের কর্মীদের ঐক্যবদ্ধ করা, তাদের অভাব-অভিযোগ শুনে যৌক্তিক ভাবে তাদেরকে নির্বাচনের গন সংযোগে অংশগ্রহণ করে নির্বাচন সমুহে সাফল্য এনে দেন । জননেতা আলী আশরাফুল কবির ফরিদপুর উপজেলাতে সাধারন সম্পাদক নির্বাচিত হবার পর থেকে এখানে আওয়ামী লীগের কিছু নেতা-কর্মীর এমপি এবং কিছু নেতার প্রতি ক্ষোভ এবং অভিযোগ থাকলেও জননেতা আলী আশরাফুল কবির হয়ে উঠেছেন সকলের প্রিয়জন, প্রিয় কর্মী এবং প্রিয় নেতা । বাংলাদেশ আওয়ামীলীগ, ফরিদপুর উপজেলা শাখা এবং একই সাথে চাটমোহর ও ভাঙ্গুড়া উপজেলাতে ও আওয়ামীলীগের দুঃসময়ে এবং নির্বাচনকালীন সময়ে সংগঠন ঐক্যবদ্ধ করা এবং নির্বাচন যুদ্ধে সংগঠনকে জয় এনে দেয়ার ক্ষেত্রে তার নির্বাচন ব্যবস্থাপনা দক্ষতা আজ পাবনা তিন এলাকার সম্পদে পরিনত হয়েছে ।
চাটমোহর, ভাঙ্গুড়া, ফরিদপুর উপজেলার আওয়ামীলীগের সংগঠন নিয়ে প্রচেষ্টা ও ভাবনা: বাংলাদেশ আওয়ামীল লীগ, ফরিদপুর উপজেলা শাখার সাধারণ সম্পাদক নির্বাচিত হয়ে জননেতা আলী আশরাফুল কবির প্রথমেই চ্যালেঞ্জ হিসাবে নিয়েছিলেন প্রতিটি পর্য়ায়ে আওয়ামীলীগের ত্যাগী নেতা-কর্মীদের নিয়ে উপজেলা আওয়ামীলীগের পুনাঙ্গ কমিটি গঠন করে ওয়ার্ড পর্যায়ে শক্তিশালী সংগঠন গড়ে তুলে দশম জাতীয় সংসদ নির্বাচনে আওয়ামী লীগের ভোট বৃদ্ধি করে একটি শক্তিশালী উপজেলা আওয়ামী লীগ হিসেবে ফরিদপুর উপজেলাকে পরিচিতি করে তোলা। সেই চ্যালেঞ্জে তিনি অনেকটাই সফল হয়েছেন কারন ফরিদপুর উপজেলার প্রায় প্রতিটি নির্বাচনে তিনি আওয়ামী লীগের জয় লাভ করানোর ক্ষেত্রে সংগঠনের এই শক্তিশালী অবস্থানকে কাজে লাগিয়েছেন । তরুন এই জননেতার সংগঠন ভাবনায় প্রথমেই তিনি মনে করেন একজন জাতীয় সংসদের সদস্য যেকোন নির্বাচনী এলাকাতে আওয়ামীলীগের সংগঠনের কেন্দ্রবিন্দু ; এ ব্যাপারে কোন দ্বিমত থাকার কথা নয়। কারন সরকারী দলে তাকে ঘিরেই বিভিন্ন ক্ষমতার ক্রিয়া-প্রতিক্রিয়া এবং বন্টনাদি সম্পন্ন করা হয় । মাননীয় সংসদ সদস্য চাইলে প্রতিটি উপজেলাতে নিয়মিত মাসিক সাধারন সভা এবং ইউনিয়ন ও ওয়ার্ড পর্যায়ে আওয়ামীলীগের নিয়মিত মাসিক সাধারন সভা সম্পন্ন হতে পারে । মাননীয় সংসদ সদস্য এ সব সভা উপেক্ষা করলে তৃনমূলে এই সব সভা করা আর সম্ভব হয়ে ওঠে না । জননেতা আলী আশরাফুল কবীর নিয়মিত তার উপজেলাতে মাসিক সভা করার চেষ্টা চালান কিন্তু বিভিন্ন সময়ের জন্য তিনি করতে পারেন না। তবে নিয়মিত গনসংযোগ এবং ওয়ার্ডভিত্তিক নির্বাচনকালীন সময়ে সার্বিক ব্যবস্থাপনা আগে থেকে সম্পন্ন করার জন্য যেভাবে তিনি দলীয় নেতা-কর্মীদের সাথে তৃণমূলে যেয়ে দেখা করেন এবং তৃনমূল কর্মীদের মোবাইল নম্বর সেভ করে আবার তাদের সাথে নিয়মিত যোগাযোগ রক্ষা করে চলেন । তিনি পাবনা তিন এলাকার দুঃসময়ের নেতা-কর্মীদের সাথে নিবীড় সম্পর্ক গড়ে তুলে তৃনমূলে গনসংযোগ করে ক্ষমতার ভোগবাদী কাঠামোর নেতৃত্ব দ্বারা দুঃসময়ের নেতা-কর্মীদের কিছুটা হলেও মানসিক যন্ত্রনার উপশম করে চলেছেন । পাবনা তিন এলাকার মূল নেতৃত্বের অনেকেই অন্য দল করে আজ আওয়ামীলীগের বড় নেতা । অন্য সংসঠন থেকে আসা এবং ছাত্রলীগ কিংবা যুবলীগ না করে আজকে যারা আওয়ামী লীগের নেতা এবং এমপি হয়েছেন তাদের হাতে আর যাই হোক আওয়ামীলীগের সংগঠন অনেকাংশে কম নিরাপদ। এই বিষয়টি জননেতা আলী আশরাফুল কবীর মনে প্রানে উপলব্দি করেন । একটি প্রতিযোগীমূলক নির্বাচনে সংগঠনকে ঐক্যবদ্ধ করার কোন বিকল্প নেই । সংগঠনকে একটা প্লাটফর্মে না এনে এই নির্বাচনী এলাকার মতো অঞ্চলে নির্বাচনে ভালো ফলাফল আনা দূরহ । আওয়ামীলীগের সংগঠনের পালস্ বুঝতে হলে অবশ্যই জাতীর জনক বঙ্গবন্ধু শেখ মুজিবুর রহমানের আদর্শে বলিয়ান হতে হবে এবং তার অসমাপ্ত আত্মজীবনীতে অনুসৃত গনসংযোগ এবং সংগঠন গড়ে তোলার পদ্ধতি জানতে হবে । অনেক রাজনৈতিক বিশ্নেষক মনে করেন অনেক এমপি এই বইটির শুধু নামই জানে কিন্তু কখনো পড়ে নাই কিংবা এ ব্যাপারে জানতে চাওয়া হলে তাদের অনীহা প্রকাশ করেন । কিন্তু ছাত্রলীগের ছেলেরা গভীর আগ্রহে এই বইয়ের কথা ভাবে এবং তারা বইয়ের বিষয়বস্তু নিয়ে নিজেদেরকে ঐভাবে কর্মী হওয়ার প্রক্রিয়াতে বিশ্বাস করেন । যেসব এমপি বঙ্গবন্ধু এবং মহান মুক্তিযুদ্ধের তথ্যাদি এবং চেতনার বিষয়ে অজ্ঞ তাদের দিয়ে কিভাবে মহান মুক্তিযুদ্ধে নেতৃত্বদানকারী এই সংগঠন সংগঠিত হবে ? এটা ভাবা যায় না । জননেতা আলী আশরাফুল কবির পাবনা তিন এলাকার প্রত্যেকটি এলাকা ঘুরে ঘুরে প্রায় ১৮০টির ও বেশি নির্বাচনী কেন্দ্রের চারপাশের নেতা-কর্মী এবং বিভিন্ন পেশাজীবির মানুষের সাথে একটা বহুমুখী নেটওয়ার্ক গড়ে তুলেছেন । নির্বাচন কেন্দ্রের বিভিন্ন সালের জাতীয় সংসদ নির্বাচনের ফলাফলের পার্থক্য বিশ্লেষনের মাধম্যে একাদশ জাতীয় সংসদ নির্বাচনের একটা প্রস্তুতি গ্রহন করেছেন ।
চাটমোহর, ভাঙ্গুড়া, ফরিদপুর উপজেলার উন্নয়ন ভাবনা:
বাংলাদেশ কৃষি প্রধান দেশ হিসেবে সংগত কারনেই এই এলাকার উন্নয়নের সবচেয়ে গুরত্বপূর্ন বিষয় হবে কৃষকের উন্নয়ন । এ বিষয়টি এমনিতেই বাংলাদেশের সাধারণ মানুষের প্রাণের সংগঠণ বাংলাদেশ আওয়ামী লীগের প্রধান উন্নয়ন এজেন্ডা। বঙ্গবন্ধু ও তার সুযোগ্য কন্যার উন্নয়ন চিন্তা সর্বপ্রথমেই কৃষি । এই এলাকার কৃষকের প্রধান সমস্যা নিম্নভূমি হওয়াতে পানি নিস্কাষন না হওয়ার ফলে একটি জমি বছরের এক বার কিংবা দুই বার ফসলী জমি হিসেবে ব্যবহার করতে পারা। পরিসংখ্যানে দেখা যায় চাটমোহর উপজেলাতে মাত্র ৩.৮৮ শতাংশ ভূমি ত্রি-ফসলী হিসেবে ব্যবহৃত হয় এবং ফরিদপুর উপজেলা যা মাত্র ১.১০ শতাংশ এই এলাকার এক ফসলী জমিকে দুই ফসলী রূপান্তর এবং দুই ফসলী জমিকে ত্রি-ফসলী জমিতে রূপান্তর করার জন্য বিজ্ঞান ভিত্তিক একটি বিরাট প্রকল্প গ্রহণ করতে পারলে কৃষকের উন্নয়ন হবে। তরুন জননেতা আলী আশরাফুল কবীর এই ধরনের মেগা উন্নয়ন প্রকল্পের মাধ্যমে এই সমস্যার সমাধান করার জন্য প্রথমেই তার উন্নয়ন চিন্তার বড় একটি উপলক্ষ হয়ে কাজ করবে ।
বাংলাদেশের সবচেয়ে বেশি সম্পদে ভরপুর চলনবিলের ৩৬৮ বর্গকিলোমিটার বিশাল বিস্তৃর্ণ অঞ্চল যা সিরাজগঞ্জ জেলার রায়গঞ্জ এবং পাবনা জেলার চাটমোহর ভাঙ্গুড়া ও ফরিদপুর উপজেলার অধিকাংশ স্থান দখল করেছে। অফুরন্ত প্রাকৃতিক সম্পদের ভান্ডার চলনবিল যাকে বাদ দিয়ে এই তিন উপজেলার উন্নয়ন চিন্তা করা যায় না। বিল কুরালিয়া, ডিকসো বিল, খলিশাগাড়ী, হান্ডিয়াল, বিল চলন, বারাবিল,কেনাই পাথার বিল ও বড় বিল সহ আরও অসংখ্য ছোট ছোট বিল (যা বৃহদাংশে চলন বিল বলে পরিচিতি) এই এলাকার জীব বৈচিত্র ও অফুরন্ত মৎস্য ভান্ডারের প্রধান উৎস। জলবায়ূ পরিবর্তন জণিত কারণ যে সমস্ত বিরূপ প্রতিক্রিয়া ঘটে তা চলন বিলের মৎস্য সম্পদ, জীব বৈচিত্র ও মানুষকে আঘাত করেছে। এই অভিঘাত মোকাবেলায় চলন বিলের নাম তেমন আলোচনায় আসেনি। চলনবিলের পানি নিস্কাশন চ্যানেল বড়াল নদী এই এলাকার মানুষের কান্নার নদীতে পরিণত হয়েছে। এই বড়াল বিধৌত নদী তীরবাসী বড়ালকে তার হারানো রূপে ফিরিয়ে আনার জন্য প্রয়োজন হাজার কোটি টাকার বিজ্ঞান ভিত্তিক সুসমন্বিত টেকনিক্যাল প্রকল্প। একজন রাজনৈতিক কর্মী হিসেবে বঙ্গবন্ধুর আদর্শের সৈনিক হিসেবে জননেতা আলী আশরাফুল কবির চলনবিল ও বড়াল বাসীর হারানো গৌরব ফিরিয়ে আনতে চান।
বাংলাদেশের একমাত্র গো-চারণ ভূমি হিসেবে পাবনা জেলার ভাঙ্গুড়া, ফরিদপুর, সাঁথিয়ার কিছু অংশ শাহজাদপুর, উল্লাপাড়া উপজেলার কিছু অংশ সুপরিচিত। বাণিজ্যিকভাবে বাংলাদেশ দুগ্ধ উৎপাদন কারী সমবায় সমিতি যে দুগ্ধ উৎপাদন করেন তার প্রায় সমূদয় অংশ এই অঞ্চল থেকে আসে। এই অঞ্চলের প্রতিটি গ্রাম হতে পারে একটি বিদ্যুৎ কেন্দ্র, হতে পারে একটি সার উৎপাদন ফ্যাক্টরী। যদি গরুর অপর গুরুত্বপূর্ণ উৎপাদন গোবরকে সঠিকভাবে কাজে লাগাতে পারি। এই বিস্তীর্ণ কেনাই পাথার বিলের চারিদেকের সবগুলো গ্রামের গোবর বাংলাদেশের সারের একটি বৃহৎ অংশ পূরণ করতে পারে। পাবনা এবং সিরাজগঞ্জ জেলার জ্বালানী শক্তির পুরোটাই এই গোবর থেকে উৎপাদিত বায়োগ্যাস পুরণ করতে পারে। যেহেতু মিল্কভিটা একটি গুরুত্ব অবকাঠামো ও শত শত বিঘা খাস জমি অধিগ্রহণ করে আছে এবং তার একটি শক্তিশালী ব্যবস্থাপনা রয়েছে তাই মিল্ক ভিটার মাধ্যমে এবং স্থানীয় দুগ্ধ সমিতি ও স্থানীয় স্বেচ্ছাসেবী সংগঠনের সহায়তায় এ সম্পর্কিত আরেকটি হাজার কোটি টাকার প্রকল্প গৃহিত হলে এই অঞ্চলের কৃষি এবং কৃষকের উন্নতির পাশাপাশি বাংলাদেশের মানুষ এই সকল অফুরন্ত সম্পদের উপযোগ ভোগ করতে পারবে।
ভারতের প্রয়াত রাষ্ট্রপতি এপিজে আবুল কালামের একটি উক্তি পাবনা তিন এলাকার এই জননেতার কাছে প্রণিধানযোগ্য সেটি হোল- ”স্বপ্ন সেটা নয় যেটা ঘুুমিয়ে দেখা হয় , স্বপ্ন সেটা যা তোমাকে ঘুমাতে দেয় না” । জননেত্রী শেখ হাসিনা আমাদের শিখিয়েছেন কিভাবে স্বপ্ন দেখতে হয় এবং তা বাস্তবে পরিণত করতে হয় । বাংলাদেশের ডিজিটাল হওয়ার এবং নিম্ন মধ্যম আয়ের দেশ হওয়ার স্বপ্ন এখন হাস্যকর নয়; বাস্তবে এ দুটিই এখন পথ দেখাচ্ছে উন্নত দেশ হবার । জননেত্রী শেখ হাসিনা শিক্ষার মাধ্যমে দক্ষতা এবং বিদ্যুৎ উন্নয়নের মাধ্যমে এই বাংলাদেশকে ২০৪১ সালের মধ্যে স্বপ্নের উন্নত দেশ গড়ার জন্য অবশ্যই অত্যন্ত উচ্চ শিক্ষিত এবং দক্ষ দূরদর্শী রাজনৈতিক নেতৃত্বের প্রয়োজন । পাবনা -৩ এলাকা সার্বিক উন্নয়নের একটি অংশ , এখানে আলী আশরাফুল কবিরের মতো নেতৃত্ব প্রয়োজন ।
উপরোক্ত বিষয় এবং উন্নয়ন পরিকল্পনা বাস্তবায়নের জন্য শিক্ষিত সৎ এবং কারিগরি জ্ঞান সম্পন্ন অফুরন্ত ইচ্ছা শক্তি প্রাণবন্ত নেতৃত্ব প্রয়োজন। জননেতা আলী আশরাফুল কবির তার শিক্ষা, মেধা, যোগ্যতা ও কারিগরি জ্ঞান নিয়ে সেদিকে এগিয়ে যাচ্ছেন।
Comments Off on পাবনা-৩ এলাকাবাসীকে ঈদের শুভেচ্ছা-আলী আশরাফুল কবির
← ধুনটে সেচ্ছাসেবী সংগঠনের উদ্দ্যোগে ঈদ সামগ্রী বিতরণ
পাবনা-৩ এলাকার সর্বস্তরের জনসাধারন কে ইঞ্জি: আলিমের ঈদের শুভেচ্ছা →
সাম্প্রতিক সংবাদ
কিশোরগঞ্জে ফুলেল সংবর্ধনায় সিক্ত হলেন বঙ্গবন্ধু জাতীয় কৃষি পদকপ্রাপ্ত শিল্পী তারা মিঞা
সাঁথিয়া উপজেলার শ্রেষ্ঠ শিক্ষক আবু সাঈদকে ক্রেষ্ট প্রদান
সাঁথিয়ায় কুখ্যাত ডাকাত কাইয়ুমসহ গ্রেফতার ২
দুর্গাপুর ভিজিএফ বিতরণ
নাফ নদীতে ভাসছে হাজারো রোহিঙ্গা
মৌলভীবাজার বিআরটিএ অফিসে জরিমানা দিয়েই বহাল
বীরগঞ্জে দুর্নীতি প্রতিরোধ কমিটির উদ্যোগে সততা ষ্টোর উদ্বোধন
বীরগঞ্জে শুংরীর বাড়ী থেকে শংরার লাশ উদ্ধার
লালপুরে ভায়ের হাতে ভাই খুন
তেল-গ্যাস জাতীয় কমিটির উদ্যোগে পাবনায় ফুলবাড়ী দিবস পালিত
ফসল উৎপাদনে আগ্রহ হারাচ্ছে কৃষক, হাওর পাড় জুড়ে হতাশা
পীরগঞ্জে সড়ক ডাকাতিকালে পুলিশের প্রতিরোধ
বিদ্যুতের ভয়াবহ লোডশেডিংয়ে চাটমোহর বাসী অতিষ্ঠ
গাজীপুরে জয়দেবপুর সরকারি বালিকা বিদ্যালয়ে শিক্ষকের লালসায় ছাত্রী অন্তঃসত্ত্বা!
পত্নীতলায় হারিয়ে যেতে বসেছে মাটির বসত বাড়ি
রাজশাহী ও চলনবিলের সংবাদ
সাঁথিয়া উপজেলার শ্রেষ্ঠ শিক্ষক আবু সাঈদকে ক্রেষ্ট প্রদান
সাঁথিয়ায় কুখ্যাত ডাকাত কাইয়ুমসহ গ্রেফতার ২
লালপুরে ভায়ের হাতে ভাই খুন
তেল-গ্যাস জাতীয় কমিটির উদ্যোগে পাবনায় ফুলবাড়ী দিবস পালিত
বিদ্যুতের ভয়াবহ লোডশেডিংয়ে চাটমোহর বাসী অতিষ্ঠ
পত্নীতলায় হারিয়ে যেতে বসেছে মাটির বসত বাড়ি
পাবনা-৩ আসনে ‘ধানের শীষ’ প্রতীক নিয়ে লড়তে চান শিল্পপতি রাজিউল হাসান বাবু
ভাঙ্গুড়ায় গো-খাদ্যের তীব্র সংকট
বাকী বিল্লাহ সভাপতি, গোলাম সরোয়ার সম্পাদক আটঘরিয়ার ধলেশ্বর ঈদগাহ ময়দানের সভা অনুষ্ঠিত
বগুড়ায় সুবিধাবঞ্চিত শিশুদের জন্য ওডিএসসি সংগঠনের যাত্রা শুরু
গাবতলীতে ফুটবল ফাইনাল খেলা
সাবেক প্রধান মন্ত্রী’র কর্মচারী তোফাজ্জালের রুহের মাগফিরাত কামনা করে গাবতলীতে দোয়া মাহফিল
গাবতলীর মহিষাবানে বন্যার্তদের মাঝে ত্রাণ সামগ্রী বিতরণ
রাবির নির্যাতিত শিক্ষার্থী রনির চোখে এখনো অন্ধকার
একেএম আতাউর রহমানের পোষ্টার নিয়ে তানোর আ’লীগে নতুন সমীকরন

Top
প্রকাশক
সম্পাদকমন্ডলী
সরকার রুহুল আমীন
প্রধান সম্পাদক: শাকিল ইফতেখার
সহযোগী সম্পাদক: মাসুদ রানা
মোবাইল-০১৭১১১১১৭৩৬
সম্পাদক: ইকবাল কবির রনজু
নির্বাহী সম্পাদক: আব্দুল লতিফ রঞ্জু
ইমেইল-rafishafin09@gmail.com
বার্তা সম্পাদক: মোঃ মনিরুজ্জামান ফারুক
অনাবিল সংবাদ যোগাযোগ- হট লাইন : ০১৭১১১১১৭৩৬, ০১৭৩৩১০৯৪০৫, ০১৭৩০১৮৫৬১০, ০১৯১১২৪৬৪৭৭, ইমেইল: onabilnews@gmail.com,
প্রধান কার্যালয় : বালুচর মাঠ সংলগ্ন, চাটমোহর, পাবনা | ঢাকা অফিস : ১৬২ আরামবাগ (স্যাপিড প্রিন্টার্স, রয়েল একাডেমির গলি) মতিঝিল, ঢাকা-১০০০